Ego igitur Letbaldus Matiscensis ecclesie pontifex quasdam terras eidem ecclesie cui presum, videlicet Beati Vincentii martiris, concedo conjacentes in pago Matisconensi, in agro Viriacensi, in villa Avenaci. Ob hoc ergo, ut breviter omnia perstringant, quicquid in ipsa villa habeo supradicte ecclesie ad mensam fratrum tribuo: scilicet curtilum, ubi horreus meus adest, cum aliis vineis, et campis, et molendinis, et pratis, silvis, aquis aquarumque decursibus, quesitum et inquirendum, eo pacto ut ex hac die faciant rectores Sancti Vincentii quicquid facere voluerint. Si quis autem extiterit qui, ex his terris et rebus, canonicis Sancti Vincentii aliquid aufferre voluerit et hanc donationem calumniare presumpserit, perpetuo anathemate tactus, a consortio sanctorum existat alienus. S. Letbaldi pontificis. S. Walterii nepotis. S. Adalardi. S. Gauseranni. S. Benedicti. S. Johannis. S. Aymonis. S. Rodulfi. S. Huberti. S. Teudonis. S. Rodulfi. Hactum est hoc tempore Rotberti regis.